මෙලෙස අමු මිරිස්, මාළු මිරිස්, දේශීය අර්තාපල් අල, බීට්,වට්ටක්කා, රතුලූනු ආදී එළවළු වර්ග රැසක මිල පහත වැටී ඇතැයි ව්‍යාපාරිකයෝ පවසනවා.පසුගිය සති කීපයේ රුපියල් 100 වඩා වැඩි මිලට අලෙවි වූ දේශීය අර්තාපල් අල කිලෝවක මිල, අද දැක්වුණේ රුපියල් 70ත් 80ත් අතර මිලකටයි.රුපියල් 450ත් 500 ත් අතර ඉතා ඉහළ මිලකට අලෙවි වූ රතු ලූනු කිලෝවක මිල ද අද රුපියල් එකසිය හැට දක්වා පහල වැටී තිබුනා.එමෙන්ම රුපියල් දෙසීයත් 220 අතර මිලකට අලෙවි වූ අමු  මිරිස් කිලෝව මිල අද රුපියල් 130ත් 140ත් දක්වා පහත වැටී තිබෙනවා.අද යාපනයේ වට්ටක්කා කිලෝවක්අලෙවි වූයේ රුපියල් 50ත් 55ත් අතර මිලකටයි.දඹුල්ල ආර්ථික මධ්‍යස්ථානයට ඉදිරියේදී විශාල වශයෙන් යාපනය එළවළු තොග ලැබීමට නියමිත අතර ඒ අනුව ඉදිරියේදී එළවලු මිල තවත් පහත වැටෙනු ඇති බවටයි ව්‍යාපාරිකයෝ පෙන්වා දෙන්නේ.මෙලෙස යාපනයේ එළවළු වලට රටේ වෙනත් ප්‍රදේශවලින් පැමිණෙන වෙළෙන්දන්ගෙන් ද ඉහළ ඉල්ලුමක් පවතින බව වාර්තා වනවා.පිටරටින් ආනයනය කරන අල ලූණු වලට වඩා අඩු මුදලකට යාපනයේ ගොවීන් එළවළු අලෙවි කිරීම නිසා පාරිභෝගික ජනතාවට ඉදිරි උත්සව සමයේ අඩු මිලට එළවලු ලබා දිය හැකි බවටයි වෙළෙන්දෝ පෙන්වා දෙන්නේ.